प्रभास की खातिर जान गंवा बैठा उनका यह फैन, यूं हुआ दर्दनाक हादसा  
प्रभास की खातिर जान गंवा बैठा उनका फैन
सिनेमाहॉल में प्रभास के फैन के साथ हुआ दर्दनाक हादसा
30 अगस्त को रिलीज होगी प्रभास की फिल्म 'साहो'
किसी भी फैन के लिए उसके पसंदीदा स्टार की फिल्म रिलीज होना किसी त्योहार से कम नहीं होता है. अपने फेवरेट सुपरस्टार की फिल्म रिलीज होने पर न केवल फैन में एक्साइटमेंट होती है, बल्कि उनके मन में अपने स्टार के लिए ढेर सारा प्यार भी होता है. ऐसा ही उत्साह साउथ के दिग्गज एक्टर प्रभास (Prabhas) के एक फैन में भी देखने को मिला, जो उनकी फिल्म 'साहो (Saaho)' के रिलीज होने की खुशी में सिनेमाहॉल को सुपरस्टार के पोस्टर से सजा रहा था. लेकिन, प्रभास (Prabhas) के फैन के इस प्यार ने उसकी जिंदगी ही खत्म कर दी. 
Prabhas fan dies with electric shock while setting up a banner in Tirumala theater in Mahabubnagar for Prabhas new fil #Saaho#Prabhasfans#SaahoInCinemas#SaahoTheGame#Saahoreview#SaahoOnAug30pic.twitter.com/KkHDwem01b

दरअसल, मेहबूबनगर के एक स्थानीय सिनेमाहॉल में प्रभास (Prabhas) की फिल्म 'साहो (Saaho)' के रिलीज होने से पहले चारों तरफ उनके पोस्टर लगाए जा रहे थे. पोस्टर लगाते समय ही वेंकटेश नायक नाम के एक फैन की बिजली के तार के संपर्क में आने से मौत हो गई. वेंकटेश सिनेमाहॉल में लगे बैनर को ठीक करने की कोशिश कर रहा था, तभी वह दुर्भाग्यपूर्ण किसी केबल तार के संपर्क में आ गया, जिससे शोक लगने के बाद वह वहीं गिर गया और उसकी मौत हो गई. मीडिया रिपोर्ट्स के मुताबिक पुलिस मामले की जांच कर रही है. इस मुद्दे पर अभी तक सुपरस्टार प्रभास के तरफ से कोई प्रतिक्रिया नहीं आई है. 
बता दें कि प्रभास (Prabhas) और श्रद्धा कपूर (Shraddha Kapoor) स्टारर 'साहो (Saaho)' 30 अगस्त को रिलीज होने वाली है. ऐसे में फिल्म के रिलीज होने में ज्यादा समय नहीं बचा है. उनकी यह फिल्म हाई बजट फिल्मों में से एक है, जिसे कुल 350 करोड़ रुपये में तैयार किया गया है. एक्शन और थ्रिलर से भरपूर इस मूवी में फैंस प्रभास और श्रद्धा कपूर की दमदार केमेस्ट्री का भी लुत्फ उठा सकेंगे. उनके अलावा साहो में नील नितिन मुकेश, जैकी श्रॉफ, एवलिन शर्मा, मंदिरा बेदी, चंकी पांडे और महेश मांजरेकर जैसे बॉलीवुड कलाकार भी दिखाई देंगे.